Gebreid wollen deken Mineral Green - Elodie details - MOMO
Home / alle producten / slapen / Gebreid wollen deken Mineral Green – Elodie details
Gebreid wollen deken Mineral Green - Elodie details aantal
Categorieën: alle producten, dekens, Elodie details, slapen Tags: beige, burned clay, elodie details, faded rose, gebreid wollen deken, gold, groen, knitted blanket, Le petit parisien, mineral green, vanilla white, wikkeldeken, wit, wol Hoffman Meadows Elk Grove Real Estate, Homes for Sale - Greenside Properties
Hoffman Meadows Elk Grove Real Estate Search
Search Hoffman Meadows Real Estate & Homes Vakature: Junior/Senior Taalpraktisyn
OorsigInligtingsportaalSkolekompetisieLesplanneTaalkundebeursNuus | BlogVarsgebekKontak Ons
VivaNuus | BlogVakature: Junior/Senior Taalpraktisyn
Vakature: Junior/Senior Taalpraktisyn	Geskryf deur	Gerhard van Huyssteen
Woensdag, 12 April 2017	Gepubliseer in
Lewer eerste kommentaar!	Is jy 'n energieke en innoverende taalpraktisyn? Raak jy opgewonde oor die ontwikkeling van elektroniese hulpmiddels vir gebruikers? Het jy goeie kennis van die Afrikaanse taalkunde, taalonderrig, leksikografie en/of korpuslinguistiek? Wil jy graag voltyds vanaf jou eie huis werk? En wil jy deel wees van die VivA-span?
Die Virtuele Instituut vir Afrikaans (VivA) het 'n vakature vir 'n junior of senior taalpraktisyn.
VivA is ŉ navorsingsinstituut en diensverskaffer vir Afrikaans in digitale kontekste en is ŉ geregistreerde maatskappy sonder winsoogmerk. VivA se hoofbesigheid is om die gebruik en gehalte van Afrikaans plaaslik en internasionaal uit te bou deur:
die ontwikkeling van omvattende digitale en ander hulpbronne, hulpmiddele en platforms; en
die lewering van praktiese Afrikaanse taaldienste deur middel van tegnologie.
VivA se stigterslede is:
die Suid-Afrikaanse Akademie vir Wetenskap en Kuns (SAAWK);
die Afrikaanse Taal- en Kultuurvereniging (ATKV);
Die Dagbreek Trust; en
die Noordwes-Universiteit (NWU).
VivA se produkte en dienste sluit onder andere in:
Woordeboekportaal, waar gebruikers in ŉ verskeidenheid woordeboeke (en databasisse wat intern ontwikkel word) na woorde kan soek;
Taalportaal, waar gebruikers meer kan leer oor die fonologie, morfologie en sintaksis van Afrikaans;
Adviesportaal, waar gebruikers direk vrae kan stel aan die taaladviseur;
Korpusportaal, waar gebruikers in ŉ groot versameling tekste na patrone van taalgebruik kan soek; en
Inligtingsportaal, waar gebruikers blogs kan lees, inligting oor simposia kry, ensovoorts.
VivA beoog om hierdie aanbod verder uit te brei, onder andere met ŉ sterker fokus op die ontwikkeling van spraakkorpusse en ŉ uitspraakwoordeboek, asook om die volgende nuwe portale tot stand te bring:
Onderrigportaal, met onder meer ŉ skoolgrammatika, aanlyn aanleerderskursus (ontwikkel deur die Universiteit van die Vrystaat), leermateriaal vir onderwysers en leerders, podsendings en slypskole;
Tegnologieportaal, wat insluit tegnologiedemonstreerders wat bydra tot ŉ veeltalige samelewing.
Ten einde dié aanbod te ontwikkel, uit te brei en te bedryf, wil VivA ŉ junior of senior taalpraktisyn vir ŉ termyn van drie jaar aanstel.
Die hoofverantwoordelikhede van die taalpraktisyn is die Onderrigportaal, Tegnologieportaal en Korpusportaal, asook die ontwikkeling van die Groot Afrikaanse Uitspraakwoordeboek.
Spesifieke verantwoordelikhede sluit in:
Konseptualisering en implementering van die Onderrigportaal, met ŉ spesifieke fokus op die ontwikkeling van: (a) ŉ hoëkwaliteit- aanlyn skoolgrammatika; (b) leermateriaal vir onderwysers en leerders; en (c) ŉ verskeidenheid webinare en podsendings
Konseptualisering en koördinering van die Tegnologieportaal se implementering (in samewerking met VivA se tegnologievennote) (geen programmeerkennis word vereis nie)
Koördinering van alle aktiwiteite met betrekking tot die insameling, transkribering en beskikbaarstelling van spraakkorpusse (in samewerking met VivA se tegnologievennote en die Universiteit van Pretoria)
Koördinering, implementering en beskikbaarstelling van die Groot Afrikaanse Uitspraakwoordeboek, insluitende skakeling met vennote, medewerkers en belanghebbers, asook finale kwaliteitskontrole
Ander verantwoordelikhede sluit in:
Ontginning van korpusmateriaal, spesifiek met betrekking tot die samestelling van ŉ skoolgrammatika en ander leermateriaal
Ontwikkeling en kwaliteitskontrole van (interne) leksikografiese databasisse
Dien in die eindredaksie van die Taalportaalprojek
Skryf van gereelde blogs op VivA se (sosialemedia)platforms
Skakeling met VivA se vennote en medewerkers waar nodig vir die uitvoering van pligte
Bystand aan VivA se taaladviseur om van tyd tot tyd taaladvies te verskaf en slypskole aan te bied
Begeleiding van (ŉ) assistent(e) se werk (indien nodig)
Hulp met bemarking van VivA se produkte en dienste, inklusief maar nie beperk nie tot optredes by openbare geleenthede soos kongresse
Aktiewe betrokkenheid by die ontwikkeling, opstelling en instandhouding van VivA se korporatiewe identiteit, webblad, databasisse, programmatuur en kommunikasiekanale
Verantwoordelikhede soos van tyd tot tyd ooreengekom met die uitvoerende direkteur van VivA
Minimum kwalifikasievereistes en vaardighede
Toepaslike B-graad of gelykwaardige kwalifikasie
Grondige taalkundige kennis, met spesifieke verwysing na die grammatika van Afrikaans
Taalpraktykervaring, met ŉ spesifieke fokus op taalonderrig, leksikografie, en/of toegepaste korpus­linguistiek (junior: ten minste vyf jaar ervaring; senior: ten minste tien jaar ervaring)
Volledig tweetalig (Afrikaans en Engels), met lees- en begripsvaardigheid in Nederlands
Bewese skryfvaardigheid (bv. in die joernalistiek, kreatiewe skryfkuns of akademiese omgewing)
Vermoë om onafhanklik te kan werk, kreatief en innoverend te wees, inisiatief te kan neem en plooibaar te wees
Hoëvlakrekenaargeletterdheid, met spesifieke verwysing na Microsoft Windows en Microsoft Office
Aanbevole kwalifikasievereistes en vaardighede
Toepaslike nagraadse of gelykwaardige kwalifikasie
Bewese spesialisering in Afrikaanse toegepaste en/of beskrywende taal­kunde
Gevorderde taalvaardigheid in ander Suid-Afrikaanse tale en/of Nederlands
Ervaring in openbare optrede (soos byvoorbeeld klasgee)
Gevorderde rekenaargeletterdheid met spesifieke verwysing na kennis en beheersing van HTML en XML, databasisbestuur (byvoorbeeld TLex, Autshumato TMS of ander soortgelyke programmatuur), asook reëlmatige uitdrukkings (“regular expression”) (kennis van ŉ programmeertaal is ŉ bonus)
Dit sal van die taalpraktisyn verwag word om sy/haar eie werkplek te verskaf (byvoorbeeld tuis). As sodanig is hy/sy nie gebonde aan ŉ spesifieke plek in Suid-Afrika (of elders) nie.
Gegewe die virtuele aard van VivA se werksaamhede en die spesifieke verantwoordelikhede van die taalpraktisyn, sal dit van hom/haar verwag word om van tyd tot tyd te reis, asook om gereelde virtuele vergaderings by te woon.
VivA sal die taalpraktisyn volledig toerus met die nodige apparatuur (slimfoon en skootrekenaar) en programmatuur, asook toegang tot die internet. Die taalpraktisyn sal ook ŉ (e-)biblioteek van bronne kan opbou uit fondse wat beskikbaar gestel word.
Voltydse vastetermyndienskontrak sonder voordele
1 Julie 2017 tot 30 Junie 2020 (onderhandelbaar)
Vergoeding en byvoordele
R180 000 tot R440 000 per jaar, met jaarlikse verhoging volgens die ATKV se norme
Geen byvoordele nie
Normale jaarlikse verlof, soos bepaal deur arbeidsregtelike regulasies
Navrae, aansoeke en sluitingsdatum
Rig navrae aan Gerhard van Huyssteen
Telefoon: 082 562 4814
Om aansoek te doen, stuur jou volledige CV voor 05 Mei 2017 om 17:00 aan Gerhard van Huyssteen by bostaande e-posadres. Daar sal van kortlyskandidate verwag word om vanaf 15 tot 19 Mei 2017 beskikbaar te wees vir virtuele toetsing en onderhoude.
VivA behou die reg voor om geen kandidate vir onderhoude te nooi nie, of om nie ŉ aanstelling te maak nie.
Laai hierdie advertensie in PDF-formaat af.	Lees 4366 tye	Laaste modifikasie op Dinsdag, 18 April 2017 08:51	Tweet
Meer in hierdie kategorie:
« Agt koeke en ŉ homofoon	Wat is ŉ anglisisme? »
Teken aan om kommentaar te plaas	Terug boontoe	Teken in: SOEK
2017Julie 2017 (8)Junie 2017 (8)Mei 2017 (8)April 2017 (8)Maart 2017 (11)Februarie 2017 (9)Januarie 2017 (7)2016Desember 2016 (4)November 2016 (8)Oktober 2016 (5)September 2016 (4)Mei 2016 (2) FACEBOOK
WEBBLADOORSIG - TEKEN AAN VIR VOLLE FUNKSIONALITEITTuisOor Viva
STIGTERSLEDE Suid-Afrikaanse Akademie vir Wetenskap en KunsAfrikaanse Taal- en KultuurverenigingTrust vir Afrikaanse OnderwysNoordwes-Universiteit
PLATINUM FINANSIERS Atterbury Trust
GOUE FINANSIERS Die PUK-Kanselierstrust (NWU)Sentrum vir Tekstegnologie (CTexT ®) (NWU)
SILWER FINANSIERSAfrikaanse TaalraadFonds Neerlandistiek Suid-AfrikaVriende van Afrikaans
MEDIAVENNOTERadio Sonder GrenseNetwerk24kykNETAfrikaans.com